open-index/open-wikipedia-markdown huggingface dataset:
Juan Manuel Asensi

**Juan Manuel Asensi Ripoll** (født 23. september 1949 i Alicante) er en pensjonert spansk fotballspiller som spilte som offensiv midtbanespiller.

Asensi ble født i Alicante, og begynte ved den lokale klubben Elche CF, som da spilte i Primera División. Deretter kom han over til FC Barcelona for 80 millioner pesetas. Asensi var viktig for klubben, og deltok stor med å få dem til å vinne ligaen. Han noterte seg for 11 mål på 34 kamper, tredje best i stallen. Han scoret andremålet i finalen i Cupvinnercupen i 1979 i en kamp som gikk til ekstraomganger. Barcelona vant 4–3 over Fortuna Düsseldorf.

Asensi spilte i Barcelona fram til 1980, da han fikk lite spilletid og heller dro til Mexico, der han spilte i til sammen to år for Puebla FC og CF Oaxtepec. Etter å ha lagt opp prøvde han seg i kort tid som trener for ungdomslagene til Barcelona og for Orihuela CF i hjembyen Alicante.

## Landslagskarriere
Asensi debuterte på landslaget mot  og scoret allerede i sin første kamp Spanias mål. Det holdt imidlertid ikke for Spania, som tapte 1-2, og var ute av VM-kvalifiseringen. Dette var den første av 49 kamper (av 72) som Asensi spilte før han avsluttet sin karriere i EM i 1980, der han igjen tapte 1-2 mot Belgia.

Asensi var med i kvalifiseringen til VM i VM i fotball 1970 og VM i fotball 1974, i tillegg til at han var med til VM i fotball 1978. I VM 1978 scoret Asensi vinnermålet i 1–0-seieren over . Anensi spilte også i EM i 1980, som ble hans siste kamper.

## Referanser


## Eksterne lenker
*
Sekken (fjord)

**Sekken** (svensk: *Säcken*) er et åpent havstykke ute i skjærgården på grensa mellom Norge og Sverige.

På norsk side ligger Sekken sørøst for Hvaler-øyene Søndre Sandøy og Herføl, på svensk side nordvest for fastlandet, Ledsundholmen, Bleksundholmen, Tjurholmen og ytterst Nord-Hällsö.

Den mye brukte båtleia for småbåttrafikken mellom Norge og Sverige går ut Sekken før den dreier inn mellom Bleksundholmen og Tjurholmen på svensk side.

Kombinasjonen av åpent hav og spesielle geografiske forhold gjør at pålandsvind lett driver opp krapp, høy sjø i Sekken. Det vesle havstykket er derfor berømt og beryktet blant småbåteiere, der det ofte snakkes om hvordan det er «å gå Sekken i dag» ...
Grong Badmintonklubb

**Grong Badmintonklubb** (stiftet 1985) er et særidrettslag for badminton i Grong kommune.

Grong BK er medlem av Norges Idrettsforbund gjennom Trøndelag Idrettskrets. Klubben er også medlem av særforbundet Norges Badmintonforbund.

## Kjente utøvere
*Sara Blengsli Kværnø – OL-deltaker i London 2012.

## Referanser


## Eksterne lenker
*  (død lenke)
* Grong Badmintonklubb på idrett.speaker.no
Minnemarkeringen i Oslo 22. juli 2012

**Minnemarkeringen 22. juli 2012** markerte ettårsdagen for terrorangrepene i Norge 2011. I tillegg til mange lokale arrangementer, minnestunder og avduking av monumenter i flere av ofrenes hjemkommuner, bestod minnemarkeringen i Oslo 22. juli 2012 blant annet av en gudstjeneste i Oslo domkirke og en konsert, «Nasjonal minnekonsert 22.7.12». 

Konserten fant sted på Rådhusplassen i Oslo, og ble produsert av NRK på oppdrag fra regjeringen ved Kulturdepartementet. Haddy Njie var programleder, og konserten ble i Norge fjernsynsoverført på NRK1, NRK2, TV 2, TV 2 Nyhetskanalen og TVNorge. Også svenske SVT 2 og TV 4, finske Yle TV1 samt danske DR1 og TV 2 overførte konserten. I tillegg ble sendingen sendt direkte av flere av landets største nettaviser, deriblant VG Nett, Dagbladet.no og Aftenposten.no.

Politiet og arrangøren anslo at 50&ndash;60&nbsp;000 mennesker kom til Rådhusplassen i forbindelse med konserten.

## Nasjonal minnekonsert 22.7.12 – program
*«Mitt lille land», skrevet av Ole Paus, fremført av Kringkastingsorkestret (med Tine Thing Helseth på trompet fra Rådhustaket) 
*«Some Die Young», skrevet og fremført av Laleh Pourkarim
*«Vi ser dere nå» skrevet og fremført av deLillos
*Tale av Jens Stoltenberg
*«I Think It's Gonna Rain Today», skrevet av Randy Newman, fremført av Marit Larsen
*«Kjempeviseslåtten» av Harald Sæverud, fremført av Kringkastingsorkestret
*«Sommerfuggel i vinterland», skrevet av Halvdan Sivertsen, fremført av Vinni og Halvdan Sivertsen
*«Påfugl» skrevet og fremført av Karpe
*«Jerrat biekkas» fremført av Mari Boine
*«Så kom den til oss» (feilaktig kalt «Alvøen» av NRK) skrevet og fremført av Bjørn Eidsvåg  
*«We Shall Overcome», av Charles Albert Tindley, fremført av Bruce Springsteen og Steven Van Zandt
*«God Natt Oslo» skrevet og fremført av Lillebjørn Nilsen 
*«Barn av regnbuen», skrevet av Pete Seeger og med norsk tekst og fremført av Lillebjørn Nilsen 
*«Til ungdommen» av Otto Mortensen og Nordahl Grieg, med Kringkastingsorkestret og klokkenist Vegar Sandholt 

Mellom musikkinnslagene ble det vist videoinnslag hvor tre forfattere, Åsne Seierstad, Karl Ove Knausgård og Frode Grytten, leste egne tekster med relasjon til terrorangrepene.

## Referanser


## Eksterne lenker
* Nasjonal minnekonsert 22.7.12 i NRK Nett-TV
Lygra

**Lygra** er en øy mellom Lurefjorden og Lureosen i Nordhordland. Øya ligger i Alver kommune. 
Lokalt blir øya kalt for *Luro*. Ofte blir også øya Kalven, nord for Lygra med et smalt sund imellom, samt øya Børøyna, sør for Lygra, omtalt som en del av Lygra. Lygra er smal og lang, omtrent 4 km lang, samt 800 meter på sitt bredeste. 

På Lygra ligger en rekke gårder, derav også Lyngheisenteret, et informasjonssenter om kystlandskapet.

Fra 2009 er det om lag 60 fastboende, og en del fritidsboliger.

På øya ligger også Lygra kirke, fra 1892, Lygra har også vært en kirkeby siden middelalderen. Det er også funnet en del gravminner fra vikingtiden på Lygra.


File:Lygra, Norway.jpg|Lystbåt passerer Lygra
File:Alver - Lygra kyrkje ved Lurosen.jpg|Lygra Kirke sett fra sjøen
File:Lygra kyrkje.jpg|Lygra Kirke
File:Lyngheisenteret på Lygra.jpg|Lyngheisenteret på Lygra


## Referanser
Fekting under Sommer-OL 2012 – Sabel lag menn

**Lagkonkurransen i sabel for menn** under Sommer-OL 2012 fant sted den 3. august på ExCeL Arena.

## Resultater

### Finaler

### Plasseringskamper 5–8

## Eksterne lenker
*
Fredrikstad Bueskyttere

**Fredrikstad Bueskyttere** (stiftet 9. april 1957) er et særidrettslag for bueskyting.

Fredrikstad Bueskyttere er medlem av Norges Idrettsforbund gjennom Østfold Idrettskrets. Klubben er også medlem av særforbundet Norges Bueskytterforbund, gjennom Østfold Bueskytterkrets.

Fredrikstad Bueskyttere hører hjemme i Fredrikstad kommune og er medlem av Fredrikstad Idrettsråd.

## Kjente utøvere
*Bård Nesteng – OL-deltaker i London 2012.

## Referanser


## Eksterne lenker
*  
* Fredrikstad Bueskyttere på idrett.speaker.no
Vi ser dere nå

**«Vi ser dere nå»** er en sang av deLillos om terrorangrepene i Norge 2011, som ble urfremført under minnemarkeringen i Oslo 22. juli 2012. Sangen vekket en del oppsikt gjennom svært direkte beskrivelser av terrorangrepet. I sangen het det bl.a. at
:*Han sprengte en bombe og dro til en øy. Der skjøt han ned unger som om det var gøy. Han sa det var grusomt, men at han var nødt. Selv om det var det var brysomt så smilte han støtt.*

Teksten i sangen ble første gang publisert i august 2011 i et minnebilag til *[[Dagbladet]]*.
## Referanser
Faxiang zong

**Fǎxiāng zōng** (pinyin; , sanskrit: *Dharmalakṣaṇa*) er en skoleretning innen kinesisk buddhisme som oppstod på 600-tallet. Særlig betydningsfull for spredningen av skolen var den kinesiske buddhistmunken Xuanzang med verket *[[Cheng Weishi Lun]]*.

Dens lære bygger på Vijnanavadas tanker, som går ut på at alt man kan fornemme bare er irreelle eventuelt villedende sinnslige projeksjoner *([[cittamātra]])*. Skolen døde hen på 800-tallet, men tankegodset fant sin vei til Japan, der det fikk et videre liv som Hossō *(Hossō-shū)*.

## Eksterne lenker
* Dan Lusthaus: “Quick Overview of the Faxiang School 法相宗”
Freddie Prinze

**Freddie Prinze** (født **Frederick Karl Pruetzel**; 1954–1977) var en amerikansk skuespiller og standupkomiker. Prinze var stjernen i 1970-serien *[[Chico and the Man]]*. Han var far til skuespilleren Freddie Prinze jr.

Prinze ble født Frederick Karl Pruetzel ved St. Clair Hospital i New York, som sønn av Edward Karl Pruetzel og hans kone Maria Graniela Pruetzel. Hans mor var fra Puerto Rico, og hans far var en ungarsk jødisk immigrant som hadde kommet til USA i 1934. Prinze identifiserte seg som puertoricaner, og for komiske formål kalte seg «Hungarican».

Prinze led av depresjon, og 28. januar 1977 skjøt han seg med en liten halvautomatisk pistol etter å ha snakket i telefonen med sin fraseparerte kone. Han ble 22 år. I 1977 var dødsårsaken selvmord. I en sivil sak flere år senere, fant en jury ut at hans død var et uhell. Prinze hadde en historie med å spille russisk rulett og skremme vennene sine for sin egen underholdning. Han hadde lagt igjen en lapp om at beslutningen om å ta sitt liv var hans alene.

## Referanser


## Eksterne lenker
*
Vini Lopez

**Vini «Mad Dog» Lopez** (født 22. januar 1949) er en amerikansk trommeslager. Mellom 1968 og 1974 spilte Lopez med Bruce Springsteen i flere grupper, inkludert Steel Mill og E Street Band. Han spilte også trommer på Springsteens to første musikkalbum, *[[Greetings from Asbury Park, N.J.]]* og *[[The Wild, the Innocent & the E Street Shuffle]]*.

Etter at han forlot E Street Band gikk Lopez videre med å spille i en rekke grupper fra Jersey Shore, blant annet The Lord Gunner Group. Siden 2004 har han ledet sin egen gruppe, Steel Mill Retro, som har framført og spilt inn originale Springsteen-sanger fra tiden med Steel Mill. De andre musikerne i bandet er John Luraschi, Ricky DeSarno og Bill Kacerek. Per 2008 levde Lopez i Jackson Township i New Jersey med sin datter Liz som er en regnskapsfører. Hans hustru Laurel døde i 2004. Når han ikke spiller i ulike band har Lopez arbeidet som golf caddy.

Lopez har skrevet memoarer om sin tid med Bruce Springsteen og E Street band.

Han medvirket som gjestemusiker under en Springsteenkonsert i 2003 på Giants Stadium, hvor han spilte trommer på sangen «Spirit in the Night».

## Diskografi

* **Steel Mill Retro**
** *The Dead Sea Chronicles* (2007)
** *All Man the Guns for America* (2009) ?
* **Bruce Springsteen**
** *[[Greetings from Asbury Park, N.J.]]* (1973)
** *[[The Wild, the Innocent & the E Street Shuffle]]* (1973)
** *[[Tracks (Bruce Springsteen album)|Tracks]]* (1998)
** *[[18 Tracks]]* (1999)
** *[[The Essential Bruce Springsteen]]* (2003)
* **Bill Chinnock**
** *Badlands* (1978)
* **Selected others**
** Various artists: *The Sounds Of Asbury Park* (1980)

## Referanser


## Eksterne lenker
*
Roscoe C. Patterson

**Roscoe Conkling Patterson** (født 15. september 1876 i Springfield i Missouri, død 20. oktober 1954) var en amerikansk advokat og republikansk politiker.

Han ble uteksaminert fra Washington University in St. Louis i 1897, og fikk advokatbevilling samme år. Han praktiserte som advokat i Springfield frem til han i 1925 flyttet til Kansas City, hvor han gjenopptok sin forretning. Patterson tjente også som offentlig anklager i Greene County 1903–1907 og i Missouris vestlige distrikt 1925–1929.

Patterson var politisk aktiv, og var valgt til Representantenes hus fra Missouris 7. distrikt 1921–1923, men tapte gjenvalg i 1922. Ved presidentvalget i 1924 var han republikansk valgmann. Senere var han senator for Missouri 1929–1935, og fungerte en tid som formann i Senatets gruvedriftskomité. Patterson tapte gjenvalg i 1934 mot senere president Harry S. Truman.

## Referanser


## Eksterne lenker
* 
*
20. etappe av Tour de France 2012

**20. etappe av [[Tour de France 2012]]** var en 120 km lang, avsluttende etappe av rittet med målgang på Champs-Élysées, Paris' hovedgate. Etappen ble kjørt 22. juli, og ble vunnet av Mark Cavendish. Dette var forøvrig fjerde året på rad at briten vant den siste etappen av Tour de France.

## Poeng- og klatrespurter

### Poengspurt (Paris)
Etter 84,5 km

### 1. klatrespurt (Côte de Saint-Rémy-lès-Chevreuse)
4. kategori stigning etter 36,5 km

### 2. klatrespurt (Côte de Châteaufort (Stèle Jacques Anquetil) )
4. kategori stigning etter 40,5 km

## Målgang

## Eksterne lenker
* 
* Etappesiden på letour.fr
Egentid

I  relativitetsteorien er **egentid** den tiden som har forløpt mellom to hendelser, slik den måles av en klokke som passerer gjennom begge hendelsene.

Egentid betegnes vanligvis med den greske bokstaven τ (tau) for å skille den fra koordinattid som betegnes med t eller T.
Bishop- og Clerkøyene

**Bishop og Clerkøyene** er en gruppe med australske småøyer som ligger omkring 33&nbsp;km sør for Macquarieøya, i Sørishavet. Arealet utgjør cirka 0,6&nbsp;km². Bishop og Clerkøyene tilhører Australia og er tasmansk territorium. Øygruppen utgjør Australias sørligste punkt utenfor Australian Antarctic Territory og består for det meste av ufruktbar klippegrunn.

Omkring 1&nbsp;000 par med hvitkinnpingviner (*Eudyptes schlegeli*) hekker på øyene, sammen med blant annet svartbrynalbatross (*Thalassarche melanophris*) og en underart av knoppskarv (*Phalacrocorax atriceps purpurascens*).
MT «B.P. Newton»

**MT «B.P. Newton»** var et norsk tankskip, bygget ved Kockums Mekaniska Verkstads AB i Malmö og levert i 1940. Skipet ble grunnet angrepet på Norge liggende i svensk havn og var en av Kvarstadbåtene som i april 1942 forsøkte å bryte den tyske blokaden og seile til Storbritannia.

Av de ti norske fartøyene som seilte ut var MT «B.P. Newton» en av de to som kom frem, de andre ble senket eller returnerte. Tre av besetningen mottok Krigskorset for innsatsen, skipsfører Elias R. Blindheim, maskinsjef Lorentz Lund og maskinist John Magnus Haaland.

MT «B.P. Newton» seilte for Nortraship og ble av den tyske ubåten U-510 senket i konvoi ved Trinidad 3. juli 1943, 23 mann av besetningen døde, blant dem Lorentz Lund, mens 24 overlevde forliset.

## Litteratur
* 

## Eksterne lenker
* 
*  MT «B.P. Newton», fra warsailors.com
Fekting under Sommer-OL 2012 – Florett lag menn

**Lagkonkurransen i florett for menn** under Sommer-OL 2012 fant sted den 5. august på ExCeL Arena.

## Resultater
### Finaler

### Plassering 5 - 8

## Eksterne lenker
*
Kongslysslekta

**Kongslysslekta** (*Verbascum*) er en slekt med ca 250 arter. Slekta hører etter ny biologisk systematikk til brunrotfamilien, dvs. den gjenværende delen av Scrophulariaceae. Slekta har sin opprinnelige utbredelse i Europa og Asia, med høyest diversitet i middelhavsområdet. Mange arter har nå en mye videre utbredelse grunnet menneskelig aktivitet. 

Kongslys er toårige eller flerårige, men det finnes også ettårige. Alle artene har samme vekstform; en tett bladrosett som på et tidspunkt produserer en blomsterstengel som hos noen arter kan være forgreina. Bladsettinga er alternerende, dvs. bladene sitter enkeltvis i spiral oppover stengelen. Bladene er ofte tett håra, men hos noen arter er bladene glatte. Blomsten er samkrona med fem kronfliker og blomsten er som regel radiærsymmetrisk. Gult er den vanligste blomsterfargen, men oransje, rødbrun, lilla, blå og hvit forekommer. Frukten er en kapsel med mange små frø.

## Arter
I Norge har vi to opprinnelige arter som er vanlige i lavlandet sør i landet: 
Filtkongslys (*V. thapsus*)
Mørkkongslys (*V. nigrum*)

I tillegg regner siste utgave av Lids flora to arter som mulig bofaste pluss at ni andre arter som har vært funnet i Norge, nevnes. Disse ni er også gitt norske navn i Artsdatabankens liste over norske navn på karplanter:

Mulig bofaste:
Fiolkongslys (*V. phoeniceum* L.)
Melkongslys (*V. lychnitis* L.)

Svært sjeldent funne og trolig ikke bofaste:
sommerkongslys (*V. blattaria* L.)
fransk konslys (*V. chaixii* Vill.)
prydkongslys (*V. densiflorum* Bertol.)
tyrkerkongslys (*V. olympicum* Boiss.)
russekongslys (*V. ovalifolium* Donn ex Sims)
hjertekongslys (*V. phlomoides* L.)
pyramidekongslys ('V. pyramidatum* M.Bieb.)<br />
praktkongslys (*V. speciosum* Schrad.)<br />
kjertelkongslys (*V. virgatum'' Stokes)

## Referanser
 
 



## Eksterne lenker
*
EM i friidrett 1946 – 80 meter hekk kvinner

Dette er de offisielle resultatene for øvelsen **80 meter hekk damer** ved EM i friidrett 1946 i Oslo, Norge. 
__TOC__
## Rekorder

## Finalen

## Bilder

Fil:Fanny Blankers-Koen.png|Fanny Blankers-Koen

## Eksterne lenker
* Resultater
Fekting under Sommer-OL 2012 – Florett lag kvinner

**Fekting under Sommer-OL 2012 – Florett lag kvinner** ble arrangert 2. august på ExCeL Arena i London.

## Resultater
### Finaler

### Plassering 5 - 8

## Referanser


## Eksterne lenker
*
Fekting under Sommer-OL 2012 – Florett menn

**Florett for menn** under Sommer-OL 2012 vil finne sted den 31. juli på ExCeL Arena.

### Finals

### Top half

#### Section 1

#### Section 2

### Bottom half

#### Section 3

#### Section 4

## Eksterne lenker
*
Fekting under Sommer-OL 2012 – Florett kvinner

**Florett for kvinner** under Sommer-OL 2012 i London vil finne sted den 28. juli på ExCeL Arena.

## Resultater

### Finaler

### Topp

#### Seksjon 1

#### Seksjon 2

### Bunn

#### Seksjon 3

#### Seksjon 4

## Eksterne lenker
*
The 2nd Law

***The 2nd Law*** er det sjette studioalbumet til det britiske rockbandet Muse. Det ble gitt ut i Norge den 28. september 2012.

## Trailer

Den 6. juni 2012 ga Muse ut traileren til albumet. Traileren som har blitt vist 2,3 millioner ganger på YouTube er mye omdiskutert med delte meninger blant fans, dette på grunn av at slutten ender i en form for dubstep, noe som hinter til at albumet kan bli dubstep-påvirket. 

Midt i traileren vises en kvinnelig nyhetsreporter som sier: 

*«All natural and technological processes proceed in such a way that the availability of the remaining energy decreases. In all energy exchanges, if no energy enters or leaves an isolated system, the entropy of that system increases. Energy continuously flows from being concentrated, to becoming dispersed, spread out, wasted and useless. New energy cannot be created and high grade energy is being destroyed. An economy based on endless growth is unsustainable.»*

Dette som kan virke som en protest mot måten vi utnytter ressurser i dag, er helt tydelig også en referanse til termodynamikkens lover, derfor kan man tenke seg at Muse med tittelen *The 2nd Law* refererer til termodynamikkens andre lov som går ut på at varme alltid overføres fra et sted med høy temperatur til et sted med lavere temperatur, aldri omvendt. 

Matthew Bellamy har selv, i en twittermelding, på en humoristisk måte beskrevet albumet som *«en kristen gangster rap jazz reise, med hint til rebelsk dubstep og opphetet metal-flamenco-cowboy [[psykedelia]].»*

Bassist Chris Wolstenholme skrev to sanger til albumet om sine alkoholproblemer; «Save Me» og «Liquid State», og disse sangene var også de første av bandet hvor Wolstenholme sang på.

## Survival

Sporet «Survival» fra albumet vil er komponert spesielt i anledning de olympiske leker i London 2012 og ble brukt som kjenningsmelodi under lekene. Sporet har fått både kritikk og ros for sin tydelige inspirasjon fra Queen.

«Survival» er også den første singelen i albumet og den ble sluppet 27. juni 2012.

## Utgivelse
Albumet gis ut i Norge, Tyskland, Sveits, Østerrike, Belgia, Luxembourg, Nederland, Irland, Australia, Sør-Afrika den 28. september, mens det slippes i Italia, Spania, USA, Canada , Sør-Amerika den 2. oktober. Resten av verden får albumet den 1. oktober.

## Sporliste

## Referanser



## Eksterne lenker
*
Anne Iversen

**Annemarie Rønnov Iversen** gift **Knudsen** (født 12. august 1923 i Gentofte, død 6. juli 2015) var en dansk friidrettsutøver og medlem av Søborg og fra 1947 Klampenborg IK.

I EM i friidrett 1946 i Oslo vant Anne Iversen bronsemedaljen i høydehopp med 1,57 i og ble nummer fire på 80 meter hekk med 12,3 og dessuten nummer fem i lengdehopp med 5,25. Iversen deltok i OL 1948 i London hvor hun ble nummer 9 i høydesprang med 1,50. 
I EM i friidrett 1950 i Brussel ble hun nummer fire i høydehopp med 1,60. 
Hun vant 14 danske mesterskap. Disse var i høydehopp (7), lengdehopp (4) og 80 meter hekk (3).

## Internasjonale mesterskap
* 1950  EM  Høydehopp     nummer 4  1,60
* 1948  OL  Høydehopp     nummer 9  1,50
* 1946  EM  Høydehopp       1,57
* 1946  EM  80 meter hekk nummer 4  1,60
* 1946  EM  Lengde        nummer 5  5,25

## Danske mesterskap
*  1951  Høydehopp  1,55    
*  1950  Høydehopp  1,55    
*  1948  Høydehopp  1,55    
*  1948  Lengdehopp  5,21  
*  1948  80 meter hekk 12.5  
*  1947  80 meter hekk 12.1  
*  1947  Høydehopp 1,55  
*  1947  Lengdehopp 5,09  
*  1946  80 meter hekk 12.8 
*  1946  Høydehopp 1,50  
*  1946  Lengdehopp 5,31  
*  1945  80 meter hekk 12.5 
*  1945  Høydehopp 1,50  
*  1945  Lengdehopp 5,01  
*  1944  Høydehopp 1,53  
*  1944  80 meter hekk 12.9  
*  1944  Lengdehopp 5,12

## Personlig rekord
* Høydehopp: 1.62 1950

## Referanser

## Eksterne lenker
* 
* DAF i tal - Anne Iversen Knudsen I/II
Uksenøya

**Uksenøya,** også kalt** Oksnøya** på Sunnmøre i Møre og Romsdal, er ved siden av Nørvøya den viktigste øya i Ålesund. Øya var før kommunesammenslåingen delt mellom Ålesund og tidligere Skodje kommune i øst. Uksenøya er ca. 26 km lang, og den har et areal på . Den er skilt fra fastlandet med det smale og grunne Dragsundet i Skodje, sundet er bare noen meter dypt. I vest avgrenses den av Nørvasundet. Borgundfjorden ligger sørvest for øya, Ellingsøyfjorden nordøst og Storfjorden i sør. 

Folketallet er  (2015), fordelt på  i Ålesund og  i Skodje. Uksenøya er Sunnmøres mest folkerike øy og en av de mest folkerike i landet. Her finner vi Ålesund sjukehus og handelssenteret Moa/Spjelkavik. Blant boligområder Hatlane, Åse, Lerstad, Spjelkavik, Blindheim, Flisnes og Emblem.  

Øst på øya ligger blant annet Digernes næringsområde og tettstedet Valle med 498 innbyggere (2015).     

Øya har broforbindelse fra Vegsund til Sula kommune og ferjeforbindelse til Sykkylven på fastlandet og til Nørvøya i vest. Europavei 39 og 136 og Dragsundbrua gir veiforbindelse til fastlandet i øst. Over Nørvasundet ble den første broen bygget i treverk i 1838. Øyene Tørla og Humla er knyttet til Uksenøya ved broforbindelse. På sørsiden er det ferjesamband fra Magerholm til Sykkylven. Skodjebruene og Straumsbrua gir forbindelse til bygda Skodje på fastlandet. 

Brusdalsvatnet (7,48 km²) på Uksenøya er den største innsjøen på Sunnmøre. Uksnøya var del av Borgund kommune fra 1837 til 1849 da Skodje ble egen kommune. Øya ble en del av Ålesund kommune da tidligere kommunere Ålesund og Borgund ble slått sammen. Brusdalsvatnet er drikkevannskilde for Ålesund. 

## Se også

* Liste over øyer etter innbyggertall

## Referanser
Sveriges geologiske undersøkelse

**Sveriges geologiske undersøkelse** (**SGU**) er en svensk statlig etat med ansvar for geologisk kartlegging og forskning. SGU ble opprettet nøyaktig en måned etter Norges geologiske undersøkelse, 6. mars 1858. 

Etaten er underlagt det svenske næringsdepartementet og har hovedkontor i Uppsala med avdelingskontor i Lund, Göteborg, Stockholm og Malå. SGU produserer blant annet geologiske kart (for eksempel berggrunnskart som speiler berggrunnen i et gitt område), jordsartkart som beskriver ulike jordarter, hydrogeologiske kart, geofysiske kart og geokjemiske kart. De har også ansvar for samfunnsspørsmål relatert og påvirket av geologi. SGU har oppdraget med å kartlegge havbunnen langs sveriges kyst. Til dette arbeidet bruker de undersøkningsfartøyet S/V Ocean Surveyor samt en mindre arbeidsbåt for grunnere vann.

## Se også

* Norges geologiske undersøkelse

## Referanser


## Eksterne lenker
* 
*
Bueskyting under Sommer-OL 2012 – Individuelt menn

**Individuell bueskyting for menn** under Sommer-OL 2012 vil finne sted på Lord's Cricket Ground i London mellom 27. juli og 3. august. 

## Resultater
### Rankingrunde

### Utslagningsrunder
#### Finaler

#### Seksjon 1

#### Seksjon 2

#### Seksjon 3

#### Seksjon 4

## Referanser
Fekting under Sommer-OL 2012 – Sabel kvinner

**Sabel for kvinner** under Sommer-OL 2012 i London vil finne sted den 1. august på ExCeL Arena.

## Resultater
### Finaler

#### Topp

#### Bunn

## Eksterne lenker
*
Det viktigste er ikke å vinne, men å delta

**Det viktigste er ikke å vinne, men å delta** er et olympisk motto som først ble formulert i en tale av biskopen i Pennsylvania under Sommer-OL i London i 1908. Senere tok Pierre de Coubertin opp disse ordene.
Uttrykket er en del av den olympiske trosbekjennelsen som lyder: «Det viktigste er ikke å vinne, men å delta, slik som det viktigste i livet, ikke er triumfen, men kampen. Det sentrale er ikke å beseire, men å kjempe bra.»
Bueskyting under Sommer-OL 2012 – Lagkonkurranse kvinner

**Lagkonkurransen i bueskyting for kvinner** under Sommer-OL 2012 vil finne sted på Lord's Cricket Ground i London mellom 27. juli og 29. juli. 

## Resultater
### Rankingrunde

### Hovedkonkurransen

## Referanser
Bueskyting under Sommer-OL 2012 – Lagkonkurranse menn

**Lagkonkurransen i bueskyting for menn** under Sommer-OL 2012 fant sted på Lord's Cricket Ground i London mellom 27. juli og 28. juli, og ble vunnet av Italia. Det var Italias første gull i denne konkurransen, hvor de slo USA med ett poeng i finalen. Forhåndsfavorittene Sør-Korea, som vant gull i denne øvelsen i 2000, 2004 og 2008, tok bronsemedaljen.

Sør-Korea satte ny verdensrekord da de fikk 2087 poeng i plasseringsrunden. Den gamle verdensrekorden var på 2069 poeng, satt av Sør-Korea 2. mai 2012.

## Medaljevinnere

## Resultater
### Plasseringsrunde

### Elimineringsrunde

## Referanser
Warsailors.com

**Warsailors.com** er et amerikansk nettsted med informasjon om norske krigsseilere under andre verdenskrig. Nettstedet ble opprettet og drives av norsk-amerikanske Åse Siri Lawson og har en svært omfattende dekning av skip og besetninger knyttet til det norske statsrederiet Nortraship.

For sitt arbeide med warsailors.com ble Åse Siri Lawson i 2011 utnevnt til ridder av 1. klasse av Den Kongelige Norske Fortjenstorden «for fortjenstfullt bidrag til forskning om den norske handelsflåten under andre verdenskrig.»

## Referanser


## Eksterne lenker
* Nettstedet warsailors.com (engelsk)
Gabby Douglas

**Gabrielle (Gabby) Christina Victoria Douglas** (født 1995) er en amerikansk turner. Under Sommer-OL 2012 i London ble hun olympisk mester i mangekamp individuelt og var med på det amerikanske laget som vant gull i lagkonkurransen.

Gabrielle Douglas ble født i Virginia Beach i Virginia til foreldrene Natalie Hawkins og Timothy Douglas.

Hun begynte med turntrening i 2002 da hun var 6 år gammel. To år senere vant hun Virginia-mesterskapet i turn. Moren, som var enslig mor til 4 barn, strevde med å få råd til å betale for trening og konkurranseutgifter.

I 2010 da Gabrielle Douglas var fjorten år flyttet hun alene til en vertsfamilie i Des Moines i Iowa for å kunne trene under Liang Chow.

Hun debuterte som senior i 2011. I det amerikanske mesterskapet i St. Paul i Minnesota vant hun bronse i skranke og ble kvalifisert til det amerikanske landslaget. Hun deltok i verdensmesterskapet i turn i Tokyo der det amerikanske laget vant gull.

1. juli vant hun det amerikanske uttakningsmesterskapet til OL, og ble etter det gjenstand for mye medieoppmerksomhet. Sammen med resten av det kvinnelige amerikanske gymnastikklaget til OL var hun på forsiden til Sports Illustrated, Olympic Preview. Hun var også på forsiden av Time Magazine, som en av fem forskjellige utøvere Time hadde på fem ulike forsider av samme utgave.

Hun ble olympisk mester under Sommer-OL 2012 i London i lagkonkurransen i mangekamp.
. 2. august 2012 ble hun også olympisk mester i mangekamp, individuell øvelse. Hun var den første svarte utøveren til å vinne øvelsen.

Hun tok gull under Sommer-OL 2016.

## Referanser




## Eksterne lenker
* 
* 
* Gabrielle Douglas i skranke, Det amerikanske uttakningsmesterskapet til OL 2012
Bladstilling

**Bladstilling** (også kalt **fyllotaksis**) er et botanisk uttrykk som forteller hvordan stengelbladene fordeler seg. Stengelblader er blad som vokser direkte fra stengelen i motsetning til greinbladene som vokser fra grenene. For plantene er det viktig at bladene skygger minst mulig for hverandre. Det er fire grunnleggende bladstillinger:

* **Spredtstilte blad** eller *alternerende blad*. Bladene vokser ut fra stengelen på hvert sitt sted. Ofte vil bladfestene forme en skrue oppover stengelen. Da kan det også kalles *spiralstilte* eller *skruestilte* blad. Rotasjonsvinkelen mellom to blader som står etter hverandre, varierer, men i forhold til en hel rotasjon kan den som regel uttrykkes som en brøk der telleren er et fibonaccitall og nevneren er det andre påfølgende fibonaccitallet, 1/3, 2/5, 3/8, 5/13 og videre.
* **Motsatte blad**. Her sitter bladene to og to mot hverandre på hver sin side av stengelen i samme høyde. Ofte er neste bladpar rotert 90° i forhold til det forrige. Da kalles det *korsvis motsatte blad*.
* **Kransstilte blad** ligner på motsatte blad, men det er flere enn to bladfester som møtes i samme punkt på stengelen. Vanlige antall i hver krans er 3, 4, 6, 8, men andre tall forekommer.
* **Rosettstilte blad** blir også kalt *grunnstilte blad*. Dette er spredtstilte blad på en kort stengel som danner en rosett ved overgangen til roten. Selv om en eller flere stengler kan ha blader, er disse bladene ofte annerledes og mindre enn rosettbladene.

## Eksempler

Sunflower DSC01056.jpg|Solsikke har spredte blader med 3/8 rotasjon
Schwalbenwurz-Enzian.jpg|Skogsøte har korsvis motsatte blader
Hippuris vulgaris (aka).jpg|Hesterumpe har kransstilte blader
Plantago media blad (2005 07 07).jpg|Dunkjempe har rosettstilte blader

## Referanser


## Eksterne lenker
*
*

## Litteratur
*
Bremnes fort

**Bremnes fort** var et tysk og senere norsk kystfort i Bodø kommune i Nordland, og var en av brikkene i den tyske Atlanterhavsvollen under andre verdenskrig. Fortet ble bygget av krigsfanger og ble anlagt fra høsten 1940 til det ble rapportert stridsklart i oktober 1940. Bremnes fort lå under «Artilleriegruppe 510 Bodø» som i løpet av krigen besto av ni kystfort. Dette var både hær- og marinebatterier. Bremnes var et marinebatteri og hadde tysk benevnelse «MAB 5./510 Brömsneset».

## Historie
Tyskerne startet byggingen av Bremnes høsten 1940. I oktober 1940 ble det rapportert at Bremnes fort var stridsklart. Det vil si at hovedskytset var klart til bruk, bygging av stillinger og festningsverk fortsatte. Av kanoner ble Bremnes oppsatt med 4 stk. 15cm Uto C16 L/45-kanoner med en skuddvidde på 16&nbsp;000 meter. Dette var opprinnelig tyske ubåtkanoner fra første verdenskrig. Kanonene er i dag fjernet, men alle stillingene står igjen.

## Det norske landssvikoppgjøret

Johnny Alf Larsen fra Svolvær var den eneste fra Nord-Norge som ble dømt til døden i det norske landssvikoppgjøret etter andre verdenskrig. Han var 24 år gammel da han ble skutt på Bremnes fort utenfor Bodø 29. mai 1947, etter å ha blitt kjent skyldig blant annet for mishandling av særlig ondsinnet karakter.

Klokken ett om natta – i midnattssol, etter to års soning i fengsel, ble han bundet til en påle foran eksekusjonspelotongen på Bremnes fort. Han ble velsignet av fengselspresten, så falt skuddene.

## Utrustning
Foruten 15cm kanonene som var hovedskyts hadde Bremnes også denne bestykningen:
* 5 stk. 2cm luftvernkanoner
* 2 stk. 7,6cm feltkanoner
* 1 stk. 4,7cm panservernkanon
* 1 stk. 5cm kampvognkanon
* 2 stk. 5cm bombekastere
* Maskingevær og flammekastere
* I tillegg var der 2 stk. 60cm lyskastere og 2 stk. 150cm lyskastere.

## Etterkrigstid
Etter krigen ble Bremnes fort brukt av det norske kystforsvaret. Det ble lagt mange planer for utbygging, men lite ble gjort i praksis. Bremnes var et mobiliseringsfort frem til i 1994 da det ble nedlagt. 

## Nåtid
Fjellanlegget blir i dag leid ut som selskapslokale. Bodø krigshistoriske museum driver idag vedlikehold av anlegget, og holder omvisninger for interesserte.

## Se også
* Liste over norske festninger

## Referanser


## Kilder
*- Bremnes fort
Edie Boyer

**Edie Boyer** (født 21. februar 1966) er en amerikansk tidligere diskoskaster. Hennes personlige rekord er 62,92 meter, satt under et stevne i Minnesota 16. mai 1998. Resultatet er verdensrekord for døve utøvere, da Boyer ble 80 % hørselsskadet etter at hun kun 10 måneder gammel ble rammet av hjernehinnebetennelse. 

Boyer vant det nasjonale mesterskapet i 1995 og representerte USA under VM i friidrett i 1995 og 1997, uten å komme videre fra kvalifiseringsrundene. 

Boye er en av seks søsken som alle drev med idrett. Selv var hun lagsportsutøver med tre nasjonale mesterskap fra ishockey for *Minnesota Checkers*, samt basketballspiller med stipend fra North Dakota State University women's basketball team 1984-1989.

## Referanser




## Eksterne lenker
*
Sarah Attar

**Sarah Attar** (født 27. august 1992 i Escondido i California) er en saudiarabisk-amerikansk friidrettsutøver som ble tatt ut til å konkurrere på 800-meter for Saudi-Arabia i sommer-OL i London i 2012. Det var første gang Saudi-Arabia stilte med kvinnelige utøvere ved et sommer-OL. Attar har dobbelt statsborgerskap. Faren er fra Saudi-Arabia, mens moren er fra USA. 

## Referanser


## Eksterne lenker
*
Wojdan Shahrkhani

**Wojdan Ali Seraj Abdulrahim Shahrkhani** (født 1. februar 1996 i Mekka) er en saudiarabisk judoka som ble tatt ut til å konkurrere for Saudi-Arabia i klasse 78 kilo i  sommer-OL i London. Det var første gang Saudi-Arabia stilte med kvinnelige utøvere i de olympiske leker. Faren hennes uttalte at han ville nekte datteren å konkurrere hvis hun ikke fikk bruke hijab i konkurransen, men dette er forbudt i judo. Etter lange forhandlinger ble man til slutt enige om et spesielt hodeplagg begge parter kunne akseptere, slik at hun fikk konkurrere. Shahrkhani tapte sin første kamp i +78-kilosklassen og var dermed ute av OL.

## Referanser


## Eksterne lenker
*
Maziah Mahusin

**Maziah Mahusin** (født 18. mars 1993 i Bandar Seri Begawan) er en bruneisk friidrettsutøver. Hun ble i 2012, som første kvinne fra Brunei, uttatt til å delta for sitt land i sommer-OL i London. Øvelsen var 400 meter.

Brunei Darussalam National Olympic Council (BNOC) meddelte at Mahusin var utpekt til flaggbærer ved åpningsseremonien.

## Referanser


## Eksterne lenker
* 
* Profil hos All Athletics
Take It Easy

**«Take It Easy»** er en amerikansk sang, skrevet av Jackson Browne og Glenn Frey, som først ble spilt inn og utgitt av Eagles (med Frey som førstesanger). Den ble spilt inn i Olympic Sound Studios, London, og utgitt 1. mai 1972 som bandets første single. B-siden var «Get You in the Mood».

«Take It Easy» var også åpningssporet på bandets debutalbum, *[[Eagles (album)|Eagles]]*, og har blitt én av bandets signatursanger. Den har vært med på alle bandets live- og samlealbumer. «Take It Easy» er én av *The Rock and Roll Hall of Fame's 500 Songs that Shaped Rock and Roll*.

Jackson Browne spilte senere inn sangen på ledesporet på hans andre album, *[[For Everyman]]* (1973). Flere andre musikere har også gjort sine versjoner av den, innbefattet Billy Mize, Johnny Rivers og Travis Tritt. Tritts versjon ble spilt inn med henblikk på tributtalbumet, *[[Common Thread: The Songs of the Eagles]]*, og ble utgitt på single i 1993. Videoen til Tritts versjon viste Eagles besetning fra 1978 til 1980.

## Bakgrunn og tilblivelse
Browne begynte opprinnelig å skrive «Take It Easy» i 1971 med henblikk på sitt debutalbum. Hans venn og daværende nabo, Glenn Frey, hørte en tidlig versjon. Han likte den så meget at Browne gav den til ham for hans nye band. Frey avsluttet andre vers (innbefattet linjen *«It's a girl, my Lord, in a flatbed Ford ...»* Randy Meisner synger harmonivokalen i begynnelsen av dette verset med Frey, men trommeslager Don Henley synger harmonivokalen på slutten av verset (*«Though we will never be here again...»)*. Bernie Leadon bidrar med sologitaren og de særegne banjodelene samt korer.

## Innhold
Innholdet i andre vers av «Take It Easy» er lagt til byen Winslow i Arizona, som svarte med å reise en bronsestatue i full størrelse og et veggmaleri til minne om sangen i the Standin' on the Corner Park. Statuen står like ved en lyktestolpe og holder en akustisk gitar mellom sin høyre hånd og skoen på sin høyre fot. Over hans hode viser et metallskilt (i stilen til U.S. Routes skjold) ordene *«Standin' on the Corner»*.

Trompe-l'œilmaleriet på veggen bak statuen er av et utstillingsvindu og innbefatter det som kan synes å være gjenskinnet av en åpen rød Ford pickuptruck, kjørt av blond kvinne. Maleriets andre etasje viser en ørn, plassert i ett av vinduene.

## Konsertversjon
Under en konsertturné i sørlgie California ble teksten *«standin' on the corner in Winslow, Arizona»* forandret til *«standin' on the corner in Southern California»*.

## Norsk versjon
Arve Sigvaldsen har skrevet en norsk tekst. Den norske tittelen er «Ta det rolig».

### Innspilling
*Ottar Johansen. Utgitt på LP-albumet *Hverdagshelter* (Talent TLS&nbsp;3041) i 1978.
*Tom Bråthen har også utgitt den norske versjonen, på sitt debutalbum Tom Bråthen fra 1977.

## Listeplasseringer (Eagles)

## Listeplasseringer (Travis Tritt)

## Personale
*Glenn Frey: Hovedvokaler, akustisk gitar
*Don Henley: Trommer, backingvokaler (kor)
*Bernie Leadon: Sologitar, banjo, kor
*Randy Meisner: Bassgitar, kor

## Referanser


## Eksterne lenker
* [ «Take It Easy» på AllMusicGuide.com]
Teymur Məmmədov

**Teymur Məmmədov** (født 11. januar 1993) er en aserbajdsjansk amatørbokser. Han tok sølvmedaljen i verdensmesterskapet i boksing 2011, i klassen tungvekt.  Han representerte Aserbajdsjan under Sommer-OL 2012, der han deltok i tungvektsklassen. Han er rangert som verdens beste amatørtungvekter.

## OL-medaljer
*  2012  London - Bronse i boksing, tungvekt menn  Aserbajdsjan

## Referanser


## Eksterne lenker
* 
*  Profil på nettsidene til OL i London 2012.
Henry A. Larsen

**Henry Asbjørn Larsen** (1899–1964) var en norsk-kanadisk oppdager, kaptein og politioffiser.

## Liv og virke
### Bakgrunn
Han vokste opp på Herføl, til han 15 år gammel dro til sjøs. Senere tok han Sjømannsskolen i Kristiania, der han var ferdig i 1920. Etter verneplikt i marinen ble han styrmann hos Fred. Olsen.

### Polarutforsker
I 1923 fikk han møte Roald Amundsen, i forbindelse med et skipsanløp i Seattle. Den kjente polfareren var på foredragsturne, og Larsen lot seg inspirere. Senere skulle Larsen bli den første som klarte å seile Nordvestpassasjen retning vest til øst. Han var også den første som klarte det uten å overvintre på reisen. 

Året etter møtet med Amundsen seilte han som navigatør for nordmannen Christian Klingenberg gjennom Beringstredet. Han fikk oppleve overvintring blant inuittene, og skaffet seg kunnskap om levesett og forhold i de arktiske farvann.

### Kanadier
I 1928 ble han britisk/kanadisk statsborger og fikk jobb i «det ridende politiet» - Royal Canadian Mounted Police, RCMP. Der ble han førstestyrmann og senere kaptein på politiskipet «St. Roch». Skipet patruljerte og utforsket de nordligste områdene i Canada, og var myndighetenes ytterste utpost i nord. Det var en skute bygget for og utstyrt for overvintring i isen. Når skipet lå fast patruljerte mannskapet med hundesleder.

Da den andre verdenskrig var et faktum sendte kanadiske myndigheter skipet på patruljeoppdrag langs hele Canadas arkitiske grense, Nordvestpassasjen til Halifax i Nova Scotia og tilbake igjen til Vancouver. Larsen ble tildelt den britiske polarmedaljen etter ferden. Fra 1948 til 1961 var han øverste sjef for RCMPs arktiske avdeling.

Mens Larsen er nokså lite kjent i Norge, har han i Canada blitt berømmet for sine bragder i nordområdene: «St. Roch» er nå museumsskip i Vancouver Maritime Museum, der det også står en statue av Larsen. Museet har også en samling av Larsens bøker og brev. I Canada er «Larsen Cape» og «Larsen Sound» oppkalt etter ham. I 1987 ble en ny isbryter døpt *CCGS «Henry Larsen»*.

I Norge blir han husket på sitt fødested Herføl, der en av øyas to veier er oppkalt etter ham: *Henry A Larsens vei*. Veien går fra dampskipsbrygga i nord til Larsens fødested på Andholmen i syd. Her er det montert en minneplakett på svaberget. I Skjærhalden ble det i år 2000 reist en byste av Larsen.

## Referanser


## Eksterne lenker
* Om Henry A Larsen på polarhistorie.no 
* Om Henry A Larsen i Store norske leksikon
* Om Larsens skip på Vancouver Maritime Museums nettsider
Thank You for Being a Friend

**«Thank You For Being A Friend»** er en amerikansk sang, skrevet av Andrew Gold. Han spilte den selv inn. «Thank You For Being A Friend» ble utgitt på singlen Asylum E-45456 i 1978. Produsenter var Andrew Gold og Brock Walsh. B-siden var «Still You Linger On».

«Thank You For Being A Friend» ble også utgitt på Golds tredje album, *All This and Heaven Too*.

Sangen ble senere innspilt av Cynthia Fee til å tjene som temasang i NBCs situasjonskomedie *[[Pantertanter]]* og gjeninnspilt til CBS' spin-off *[[The Golden Palace]]*.

Sangen var også med i Casey Kasems siste *[[American Top 40]]*, i episoden *[[Mac's Mom Burns Her House Down]]* av *[[It's Always Sunny in Philadelphia]]*, i episoden *[[Double, Double, Boy in Trouble]]* av *[[The Simpsons]]*  og i episoden av *[[Saturday Night Live]]* fra mai 2010, med Betty White som vert, hvor tidligere og daværende medlemmer av rollebesetningen fremførte sangen, etterfulgt av en death metalversjon, fremført av White iført skimaske.

En innspilling av sangen med Elaine Paige og Dionne Warwick ble utgitt på Paiges duettalbum *[[Elaine Paige and Friends]]* i 2010.

## Norsk versjon
Ottar Johansen har skrevet en norsk tekst. Den norske tittelen er «Takk for at du er en venn».

### Innspilling
*Ottar Johansen. Utgitt på LP-albumet *Hverdagshelter* (Talent TLS&nbsp;3041) i 1978.

## Listeplassering
Singleversjonen til Andrew Gold nådde en 26. plass på den amerikanske Billboard Hot 100-listen i 1978.

## Referanser


## Eksterne lenker
* Info om singleutgivelsen fra discogs.com
Bahya Al-Hamad

**Bahya Mansour Al-Hamad** (født 21. juni 1992 i Qatar) er en qatarsk skytter.

I 2011 vant hun tre gullmedaljer og to sølvmedaljer i De arabiske leker. 

Al Hamad var i 2012 blant de første kvinnene som ble tatt ut til å delta for sitt land ved de olympiske leker. I sommer-OL i London skal hun delta i øvelsene 10 m luftrifle og 50 m rifle match. Al Hamad var flaggbærer ved åpningsseremonien.

## Referanser


## Eksterne lenker
* 

* Profil på london2012.com
* Profil på BBC Sport Olympics 2012
* Resultater på Sports Yahoo.com under Sommer-OL 2012
* Profil på www.NBColympics.com
Joe Paterno

**Joseph Vincent «Joe» Paterno** (født 21. desember 1926, død 22. januar 2012) var treneren for laget til Pennsylvania State University i amerikansk fotball, Penn State Nittany Lions. Han var hovedtrener for laget i 46 år fra 1966 til 2011. Paternos kallenavn var «JoePa».

Penn State Nittany Lions vant 409 kamper med ham som trener. Det er rekorden for flest seiere av en trener i NCAA Division I, og Paterno er den eneste til å nå 400 seire. Han trente fem lag som gikk ubeseiret gjennom en sesong. I 2007 ble han tatt opp i College Football Hall of Fame.

Trustees ved Pennsylvania State University sparket Paterno i midten av sesongen i november 2011. Grunnen var at Paterno ikke hadde tatt nødvendige grep mot assistenttreneren Jerry Sandusky som hadde blitt arrestert anklaget for overgrep mot mindreårige gutter.

Paterno døde av lungekreft den 22. januar 2012.

## Referanser


## Eksterne lenker
* 
* 
*
Ginnestadtjern

**Ginnestadtjern** (også skrevet **Gjennestadtjenna**) er et tjern ved Gjennestad i Arendal, gamle Øyestad kommune.

Tjernet er et populært utfartsted for lokale beboere, og har godt med turstier rundt seg.

## Referanser
Fiordland

**Fiordland** er et geografisk landskap som ligger sør og sørvest på Sørøya i New Zealand. Landskapet utgjør den vestlige tredjedelen av regionen Southland. Størsteparten av Fiordland er dominert av de bratte sidene til den snødekte fjellkjeden Søralpene, dype innsjøer og de overflomma dalene vestover. Navnet *Fiordland* er en stavelsesvariant av det skandinaviske ordet for bratte daler som er overflomma av havet, *[[fjord]]*.

## Beskrivelse
Fiordland har mange fjorder (ofte feilaktig kalt sund). Milford Sound er trolig den best kjente fjorden, men Doubtful Sound er lengre og har flere og lengre fjordarmer. Den er imidlertid mindre tilgjengelig. I Fiordland ligger også fossene Browne Falls og Sutherland Falls, som er blant de høyeste fossefallene i verden, og de tre dypeste innsjøene på New Zealand, Lake Hauroko, Lake Manapouri og Lake Te Anau.

Fiordland har et svært fuktig klima, med ei årlig nedbørmengde på 6&nbsp;300&nbsp;mm.

## Historie
Fiordland har aldri hatt permanent bosetning av betydning. Selv maoriene dro bare midlertidig hit på jakt og fiske, eller for å hente den verdfulle gjennomskinnelige grønne steinen takiwai (også kjent som *New Zealand jade* - en form for *[[serpentin]]*) fra Anita Bay og munningen til Milford Sound.

Området ble administrert som *Fiord County* fra 1876 til det ble slått sammen med Wallace County i 1981. Siden 1989 har det vært en del av Southland District i regionen Southland.

## Tilhørende fjorder
Fra nord til sør:

* Milford Sound
* Sutherland Sound
* Bligh Sound
* George Sound
* Caswell Sound
* Charles Sound
* Nancy Sound
* Thompson Sound
* Doubtful Sound
* Dagg Sound
* Breaksea Sound
* Dusky Sound
* Chalky Inlet
* Preservation Inlet

To innløp – Chalky og Preservation – leder henholdsvis inn til Cunaris Sound og Long Sound.

## Referanser


## Eksterne lenker
* Destination Fiordland
Wang Rong

**Wang Rong** (kinesisk: 王戎, født 234, død 305), stilnavn: **Junchong** (濬沖), var en politiker i Jindynastiets tid i Kina.  

Wang Rong tjenestegjorde under Jin som 3. øst-general. Wang Rong var med på den endelige erobring av Østre Wu der han ledet sin hær så langt som til  Wuchang (武昌, dagens Ezhou, ikke å forveksle med dagens Wuchang som da ble kalt Xiakou 夏口). Etter det ble Wang Rongs hær forent med Wang Juns og de rykket frem mot Wus hovedstad Jianye. 

Senere er Wang Rong blitt ihukommet som en av de syv vise i bambuslunden.